Suid Afrikaanse Nuus Thread - Page 160 - Stormfront
06-26-2007, 06:48 PM #1591
Veediewe slag R30 000 se beeste op grusame wyse
'n Boer van die Midvaal-gebied het verlede week skade ten bedrae van sowat R30 000 gely na 'n veediefstal en grusame slagting van sy beeste.
Sewe van mnr. Pieter Janse van Rensburg se vleisbeeste is opgekap en vyf daarvan se vleis is gesteel. Twee beeste is half opgekap in die veld gelos. Daar is ook 'n hele paar afgekapte beeskoppe op die toneel gevind. 'Ons vermoed dat die diewe nie meer plek gehad het om die laaste twee beeste se vleis te laai nie. 'n Geweldige hoeveelheid vleis word van sewe beeste geslag en hul voertuig was na vyf waarskynlik vol,' sê Van Rensburg. Veediewe is bekend daarvoor dat hulle die hakskeensenings van beeste afkap sodat hulle nie kan beweeg nie en wanneer die diere dan stilstaan, word hulle lewend opgekap. 'Dit is 'n uiters barbaarse manier om die diere van kant te maak. Soms word die gorrel ook deurgesny sodat die bees nie kan bulk en raas nie, maar hulle word meestal terwyl hulle nog lewe, in boud- en bladgedeeltes opgekap,' sê Van Rensburg. Een van die beeste het selfs 'n stuk doringdraad om die nek gehad. 'Sy was 'n moelike koei. Die doringdraad is seker gebruik om haar mee te verwurg sodat sy stilbly. Soos dit vir my lyk het hulle haar laaste begin slag, seker omdat sy dit vir hulle moeilik gemaak het,' sê hy. 'Dit is vreeslik om jou diere so te sien. Ons is nou maar sewe maande hier. Ek het besluit om my eie plaas aan te skaf aangesien my beeste altyd op iemand anders se grond moes wei.
'Ons het ook soveel beeste aan siekte verloor dat ek besluit het om my eie grond aan te skaf. Nou maak mense my diere dood,' sê hy. Die beeste is op sy buurman se plaas geslag. Hulle is sowat twee kilometer van hul kamp af aangejaag na die naburige plaas waar die slagting plaasgevind het. Die polisie ondersoek 'n veediefstal saak, maar teen druktyd is niemand nog in hegtenis geneem nie.
06-28-2007, 01:27 AM #1592
Kanadese vrou in sel; 'skelms vry'
'n Kanadese vrou bevind haar midde-in 'n "gruwelfliek" nadat sy weens beweerde vervalste paspoortdokumente reeds twee weke lank in 'n tronksel in Zeerust,Noordwes, aangehou word.
Met die weiering dat borgtog aan haar toegestaan word, blyk haar kanse om binnekort weer Afrika-sonskyn te sien, skraal te wees, het 'n ontstoke mnr. Allistair MacFarlane van Johannesburg, me. Shannon Meakins (24) se verloofde, gister vertel. Hulle wou op 11 Junie by Skilpadhek die grens na Botswana oorsteek en Meakins is gearresteer.
"Hulle het haar in 'n polisievangwa toegesluit, na 'n nabygeleë polisiekantoor geneem en net in die tronk gegooi."
Vreemd genoeg het die paartjie slegs drie weke tevore sonder probleme Botswana met dieselfde paspoorte eb by dieselfde grenspos binnegegaan – en die land weer ewe maklik verlaat, het hy bygevoeg.
"En nou is sý agter tralies terwyl die skelms wat haar paspoort gestempel het, vry rondloop. Dit is 'n bedrogspul."
MacFarlane wil hom tot die hooggeregshof wend om teen die weiering van sy verloofde se borgtog te appelleer. Hy vrees dit kan maande duur voordat sy aansoek aangehoor word.
Meakins, wat in besit is van 'n Kanadese sowel as 'n Argentynse paspoort, maar wat al vir die afgelope drie jaar in Suid-Afrika woon, het in Maart by die departement van binnelandse sake in Randburg om 'n werkpermit aansoek gedoen.
Daarvoor het sy haar Kanadese paspoort ingehandig.
Maar om hom verlede maand op 'n besoek na Botswana te kan vergesel, het 'n gesloer met haar werkpermit meegebring dat sy met haar Argentynse paspoort by dieselfde departement moes aansoek doen om 'n tydelike besoekerspermit, het MacFarlane vertel.
Dit is met dié paspoort waarmee sy die eerste keer moeiteloos die grens na Botswana oorgesteek het, maar die tweede keer in die tronk beland het.
Daarby is MacFarlane se aanvanklike pogings om haar Kanadese paspoort van Randburg na die landdroshof in Zeerust te bring sodat haar borgtog toegestaan kan word, belemmer deur die staatsdienstaking. Nadat hy dit eindelik Vrydag gekry het, is die besoekerspermit in dié paspoort ook in Zeerust as "vervals" verklaar.
" 'n Mens voel só hulpeloos.
"Daar is níks wat 'n mens kan doen nie. Dit is soos 'n gruwelfliek wat voor 'n mens ontvou."
Boonop word MacFarlane nie toegelaat om Meakins te besoek of te bel nie.
Mnr. Jacky Mashapu, woordvoerder van die departement van binnelandse sake, het gister gesê hulle ondersoek dit.
06-28-2007, 01:30 AM #1593
Man wat suster jare verkrag 'n 'seksdemoon'
'n Vyftienjarige meisie is só erg deur haar aangenome broer verkrag dat sy chirurgie nodig sal hê om 'n normale lewe te lei.
Dié broer, 'n 26-jarige man van Daspoort in die weste van Pretoria, sal vandag in die Pretoriase hooggeregshof gevonnis word.
Die man is daaraan skuldig bevind dat hy die meisie, wat maar ses jaar oud was toe dit begin het, van 1998 tot 2002 verkrag en onsedelik aangerand het.
Die meisie, wat deur die gesin aangeneem is, het gister die heeltyd gesit en huil terwyl sy geluister het hoe adv. J.J. Strydom, vir die verdediging, en adv. Louise Sampson, vir die staat, betoog.
Die skuldige het ook nou en dan die trane van sy gesig afgevee.
Strydom het gesê die man, wie se dogter Sondag gebore is, is " 'n kind met goeie karakter".
Al het Strydom gesê dat daar nie enige fisieke geweld gebruik is nie, het regter Ronnie Bosielo hom daarop gewys dat 'n mens nie die fisieke skade wat die meisie aangedoen is, kan ignoreer nie.
"Verkragting bly verkragting, maar hierdie is nie 'n meer ernstige tipe verkragting nie," het Strydom betoog.
Volgens Sampson is die meisie verkrag in haar eie huis, waar sy veronderstel was om veilig te voel. Die voorvalle het plaasgevind in die klaer en die beskuldigde se kamers, in die badkamer en die sitkamer.
Bosielo het met haar saamgestem en gesê dat die meisie van haar ouer broer verwag het om haar te beskerm en dat hy daardie vertroue geskend het.
"Hy is 'n seksuele demoon wat beken het dat hy sy suster gemolesteer het toe hy 14 was," het Sampson gesê.
"Sy aggressie en gebrek aan selfbeheersing het die gesin in twee geskeur."
Luidens maatskaplike werkers se verslae het die meisie haar pa vertel wat gebeur het, maar hy het niks gedoen nie.
Sy het eendag, ná 'n praatjie oor molestering by die skool, haar onderwyseres vertel.
Luidens die verslae hou die man steeds vol hy het niks verkeerd gedoen nie en "weet hy ook nie waar" haar beserings vandaan kom nie.
"Sy is my enigste kleinsus en ek is baie lief vir haar," het die man in een verslag gesê.
Bosielo het gesê hy het tyd nodig om oor die saak na te dink.
06-28-2007, 01:37 AM #1594
'Misdadiger' sterf in wilde Pta-skietery
'N Verkeersoortreding het gister in die Pretoriase middestad gelei tot 'n skietery waarin 'n voetganger en 'n metropolisieman gewond en 'n vermeende misdadiger doodgeskiet is.
Die vermeende misdadiger is doodgeskiet terwyl hy al skietende en klouend op 'n lysie van die NHG-woonstelblok, op die hoek van Kerk- en Du Toitstraat, van die polisie probeer wegkom het.
Hy het enkele oomblikke later dood op die perseel van Pretoria-bestuurskool in Kerkstraat te lande gekom.
Supt. Alta Fourie, woordvoerder van die Tshwane-metropolisie, het gesê twee metropolisiemanne was besig om 'n taxibestuurder 'n verkeersboete te gee toe die man, 'n passasier in die taxi, met die metrolede begin rusie maak het.
Die taxibestuurder het glo 'n rooi verkeerslig verontagsaam.
"Hy (die vermeende booswig) het toe uit die taxi gespring, sy vuurwapen oorgehaal en op die metropolisiemanne begin skiet.
"Die man het toe op in Prinsloostraat gehardloop en weer in Kerkstraat af terwyl hy en die polisie op mekaar geskiet het," het Fourie gesê.
"Mense het begin rondhardloop en koes soos wat die bullets gevlieg het," het 'n ooggetuie wat anoniem wil bly, gesê.
Al die winkels in dié deel van die stad het uit vrees hul deure gesluit.
'n Derde metropolisieman en 'n polisieman het hulle by die jaagtog aangesluit.
Kapt. Tessa Jansen, polisiewoordvoerder, het gesê die man het verder af in Kerkstraat sy wapen op 'n iemand wat voor die Reserwebank gestaan het, gerig en geskiet.
Dié persoon is in die boud getref en later in die Pretoriase Akademiese- Hospitaal opgeneem.
Jansen het gesê die man het verder af in Kerkstraat 'n wit taxi gekaap om te probeer ontsnap.
"Hy het skaars 2 m ver gery toe hy metropolisiemanne in Du Toitstraat sien aankom het.
"Die man het uitgespring en by die woonstelblok ingestorm," het Jansen gesê.
'n Inwoner van die woonstelblok, wat anoniem wil bly, het gesê die veiligheidswag het groot geskrik, die hek oopgemaak en gevlug.
"Die man het by die woonstelblok ingestorm met die polisie agterna terwyl hulle op mekaar geskiet het," het hy gesê.
In die woonstelblok het hy op 'n lysie geklim om van die polisie af weg te kom. " 'n Metropolisieman wou hom net vasgryp, toe skiet hy dié metropolisieman in die hand en arm.
" 'n Wilde skietgeveg het toe weer uitgebreek en die man is doodgeskiet," het Jansen gesê.
Fourie het gesê sers. H.J. Schabort is gister in die Muelmed-hospitaal opgeneem vir behandeling. Hy en die ander metropolisieman gaan ook vir berading.
"Hulle is nog nuut in hul werk en het groot geskrik. Hy (Schabort) sê het net gehoor die skote gaan af en dit het hom 'n oomblik geneem om te besef wat gebeur," het Fourie vertel.
Polisiemanne was ure later nog besig om koeëldoppies op te tel en die toneel te ondersoek.
Die polisie gaan die dooie man se vingerafdrukke neem om sy identiteit vas te stel en te kyk of hy 'n gesoekte misdadiger was.
06-28-2007, 01:40 AM #1595
Voetganger sterf in botsing tussen voertuie
'n Voetganger is gister in Pretoria dood toe die bestuurder van 'n weermagvoertuig glo nie by 'n stopteken stilgehou het nie en teen 'n Corsa-motor gebots het.
Die ongeluk het by die kruising van Schoeman- en Johannstraat in Arcadia gebeur.
Die bestuurder van die Corsa het glo in die botsing met die weermagvoertuig beheer oor haar motor verloor en 'n voetganger getref.
Me. Paulet Coetzee was kort ná die voorval nog erg geskok en het nie heeltemal besef wat gebeur het nie.
"Ek was nog besig om in Schoemanstraat af te ry en die volgende oomblik het ek net gevoel iets tref my motor aan die linkerkant. Ek het beheer verloor oor my motor.
"Die volgende oomblik het dit net in die rondte begin draai en draai.
"Toe ek uiteindelik tot stilstand kom op die sypaadjie en uit my motor klim, het ek 'n persoon voor die motor sien lê," het sy gesê.
Sy het dadelik 'n ambulans ontbied, maar die voetganger was reeds dood toe die ambulanspersoneel by die toneel aangekom het.
'n Onbekende vriend het Coetzee op die toneel ondersteun terwyl sy enkele treë van die lyk gestaan het.
Kapt. Lucas Sithole, polisiewoordvoerder, het gesê die polisie ondersoek 'n klag van strafbare manslag.
06-28-2007, 01:51 AM #1596
Kind voel skuldig ná ma se dood
'Ek het gedink sy sou haar 'oorbelletjies' laat doen, toe kom sy in 'n rolstoel daar uit."
Só het 'n hartseer mnr. Frans Jansen van Rensburg, gister aan Beeld vertel van sy vrou, Ronell (59), wat in 2001 dood is ná 'n vetsuigprosedure in 'n algemene praktisyn se spreekkamer.
Die tugverhoor teen dr. Jan van Almenkerk voor die Raad op Gesondheidsberoepe (RGB) is gister tot 26 September uitgestel vir uitspraak.
Die Jansen van Rensburgs was 33 jaar getroud en sy het ten tyde van haar dood slegs 56 kg geweeg.
"Sy was so 'n pragtige mens en ek was teen dié tipe ding (kosmetiese prosedures). Ek dink dit is hoekom sy my nie vooraf daarvan gesê het nie. Tog sou ek haar nie gekeer het as sy dit regtig wou hê nie," het Jansen van Rensburg gesê.
Die tugkomitee het vroeër gehoor Van Almenkerk, wat van onprofessionele gedrag beskuldig word, het dalk tot 5 liter vet en vloeistof by haar uitgesuig. Hy het glo geen chirurgiese kwalifikasies nie en is glo vaag oor sy ondervinding. Hy het haar glo ook nie vooraf gewaarsku oor moontlike ernstige komplikasies nie en haar ook nie na 'n hospitaal verwys vir herstel nie.
Haar dogter, mev. Franelyn Hoffman, het gister gesê haar ma wou net ontslae raak van 'n rolletjie vet om haar middel.
"Ek voel steeds skuldig dat ek haar nie kon keer nie. Ek het haar die vorige dag probeer oortuig om dit nie te doen nie, maar sy het gesê dit sou haar grootste Moedersdaggeskenk ooit wees as ek haar neem."
Haar ma het besluit om vir haar pa te sê sy gaan net klein kosmetiese prosedures laat doen, soos die herstel van die gaatjies in haar ore, wat oor die jare effens geskeur het. Hoffman het vroeër getuig sy en haar ma het Van Almenkerk die dag ná die prosedure verskeie kere gebel omdat sy baie pyn gehad en opgeswel het, maar hy het niks gedoen om te help nie. Jansen van Rensburg het deurmekaar begin praat, dubbel gesien en inmekaargesak. Hoffman het met haar hospitaal toe gejaag. Byna 80% van haar liggaam was glo potblou weens onderhuidse bloeding en sy is dadelik van ongevalle na die waakeenheid oorgeplaas waar sy dood is.
Volgens haar man was dit 'n reuse-skok.
"Dit het nie deur my kop gegaan dat dit so 'n ernstige prosedure was nie."
Die RGB meen onder meer Van Almenkerk het Jansen van Rensburg nie vooraf behoorlik geëvalueer nie, te veel vet uitgesuig en komplikasies misgekyk of geïgnoreer.
06-28-2007, 01:54 AM #1597
Polisiebroers verkoop glo bottels aan SAB
Polokwane (Pietersburg). – Twee polisielede wat ook broers is, is in hegtenis geneem omdat hulle na bewering leë bierbottels onwettig aan die Suid-Afrikaanse Brouery (SAB) in dié stad verkoop het.
Die twee polisiekonstabels van onderskeidelik 26 en 33 jaar oud en 'n 25-jarige taverne-eienaar in Seshego is weens korrupsie in hegtenis geneem, het supt. Mohale Ramatseba, provinsiale polisiewoordvoerder in Limpopo, gesê.
Volgens hom is die drie mans eergister deur die Mankweng-polisie, sowat 30 km buite Polokwane, gearresteer.
Die twee polisielede, wat ook by die Mankweng-polisie werk, het glo leë bierbottels ter waarde van R16 666 waarop hulle beslag gelê het by sjebeens en tavernes tydens polisieklopjagte, aan die SAB in Polokwane verkoop.
Volgens Ramatseba is die leë bierbottels glo gesteel nadat daarop beslag gelê is. Dit is daarna glo met die hulp van die taverne-eienaar aan die SAB verkoop.
Die verdagtes sal vandag in die Mankweng- landdroshof verskyn op aanklagte van korrupsie.
Hulle word by die Mankweng-polisiekantoor aangehou.
06-28-2007, 02:00 AM #1598
Man val hom dood uit hospitaalvenster
Die Pretoriase Akademiese Hospitaal het met 'n dringende ondersoek begin nadat 'n pasiënt hom doodgeval het toe hy glo huis toe wou gaan – en deur 'n venster op die vierde verdieping geklim het.
Mnr. Casper Bezuidenhout (37) van Pretoria-Noord is 'n maand gelede in dié hospitaal opgeneem nadat 'n aar in sy kop gebars het.
Sy vrou, Anna, het gister gesê haar man is dood nadat hy 'n kassie weggestuif het van 'n venster in saal 4.5 en met sy kop eerste by die venster uit is.
Dít is glo nadat verpleegsters versuim het om mnr. Bezuidenhout ná besoektyd weer aan sy bed of stoel vas te bind.
Mev. Bezuidenhout het gesê 'n ruk voordat hy hom doodgeval het, het sy verpleegsters wat na haar man omgesien het, gevra om hom vas te bind want hy wou net wegloop. "Hy wou saam met ons huis toe gaan.
"Toe ons hom terug saal toe geneem het, het hulle gesê ons kan gaan, hulle sal hom gaan vasbind. Hy het selfs die verpleegsters 'n boks sjokolade belowe as hulle hom net vir 'n aand sou laat huis toe gaan, maar natuurlik is dit nie toegelaat nie."
Bezuidenhout het gesê hulle was skaars by die huis toe sy 'n oproep van die hospitaal kry om terug hospitaal toe te kom.
"Hulle het gesê: 'Mev. Bezuidenhout, jou man het uit die venster geval'.
"Ons het terug hospitaal toe gejaag en toe ons daar kom het hy met masjiene asemgehaal, maar hy was breindood."
Bezuidenhout en haar familie het 'n biddiens vir haar man gehou en 03:30 Sondagoggend het hulle die masjiene afgeskakel waarna mnr. Bezuidenhout oorlede is.
"Ek is seergemaak en ek blameer die verpleegsters vir my man se dood want hulle was nalatig. Hulle moes hom net vasgebind het, dan was hy nog hier.
"My kinders is erg ontsteld en baie hartseer," het sy gesê.
Me. Fredah Kobo, woordvoerder van die Pretoriase Akademiese Hospitaal, het gesê mnr. Bezuidenhout was bedags en snags om veiligheidsredes aan 'n stoel of sy bed vasgebind, en is net gedurende besoektyd toegelaat om saam met familie buite te gaan stap of kuier.
"Die hospitaal is tans besig met 'n ondersoek en kan dus nie verder kommentaar lewer nie," het Kobo gesê.
Mnr. Bezuidenhout word vandag om 10:00 uit die Gemeente van Christus in Pretoria-Noord begrawe.
Hy laat sy vrou en kinders, Marlize (12), Chanel (9) Jessica (7), Alica (2) en baba CJ (1) agter.
06-28-2007, 02:05 AM #1599
Seuns hang hond vir chips
GEORGE. – 'n Grusame voorval van dieremishandeling hier het gister die bestuurder van die Dierebeskermingsvereniging (DBV) letterlik in trane gehad.
Drie seuns tussen die ouderdomme van 10 en 13 het 'n hond aan 'n boom opgehang omdat die dier glo haar eienaar se hoenderkuikens gevang het. Die hond het waarskynlik ure lank gely voordat sy uiteindelik doodgewurg het.
Só het me. Winnie Swanepoel, bestuurder en senior inspekteur by die Tuinroete-DBV, gister gesê nadat die hond se karkas Maandagmiddag in 'n beboste kloof aan 'n stuk tou in 'n boom gevind is.
Die teef van sowat ses jaar oud het glo vroeër die dag verkeie hoenderkuikens in Tembalethu, buite George, gevang.
Die hond se eienaar, wat slegs wou sê dat sy die hond "al lank het", het die drie seuns, onderskeidelik 10, 11 en 13 jaar oud, glo met 'n pakkie aartappelskyfies "betaal" om die hond van kant te maak.
'n Ooggetuie het glo gesien hoe die seuns die hond na die kloof probeer sleep en met stokke slaan.
Die ooggetuie, 'n bejaarde man, het vertel dit was duidelik die hond wóú nie saam met die kinders loop nie.
"Die man het eindelik by die polisiekantoor gaan hulp soek toe hy nie die kinders kon stuit nie," het Swanepoel gesê.
Die polisie het die DBV dadelik in kennis gestel, waarna DBV-werkers hul na die toneel gehaas het.
Volgens Swanepoel kon sy "haar oë nie glo" toe sy die hond aan die boom sien hang met die dier se pote slegs 15 cm van die grond af nie.
Nadat die tou afgesaag is, het die bejaarde man die karkas teen die steilte uitgedra terwyl talle inwoners glo gestaan en lag het.
Die vrou en die kinders is daarna afsonderlik na die polisiekantoor gebring.
'n Klag van dieremishandeling is teen die vrou aanhangig gemaak. Teen gistermiddag laat is niemand nog in hegtenis geneem nie.
Foto's wat Swanepoel gister tydens die dier se nadoodse ondersoek geneem het, het uitermatige inwendige kneusing getoon.
Die hond se oë was bloedbelope. Daar was verskeie wonde aan die dier se kop waar sy vermoedelik geslaan is.
Die teef het waarskynklik onlangs 'n werpsel kleintjies gehad omdat daar nog melk in haar tepels was.
Volgens Swanepoel sal DBV-inspekteurs binnekort na die vrou se huis terugkeer om vas te stel wat van die teef se werpsel geword het.
Swanepoel, wat reeds sewe jaar by die DBV werk, het gesê dit is een van die ergste voorvalle van "blatante wreedheid" wat sy tot nog toe teëgekom het.
"Dit lyk asof die hond letterlik trane van bloed gehuil het.
"Ek wil dit benadruk dat mense wat ongewenste troeteldiere het nie self moet probeer om hulle van kant te maak nie.
"Maak eerder 'n kollekteeroproep na die DBV sodat ons die dier kan kom haal, of skakel die polisie se gratis noodnommer (0 10111). Jy kan dit ook by die naaste polisiekantoor aanmeld. Die polisie sal ons dan laat weet," het Swanepoel gesê.
Volgens die polisie sal die saak ondersoek word en aan die direkteur van openbare vervolging voorgelê word, wat sal beslis of iemand vervolg gaan word.
06-28-2007, 06:27 AM #1600
Nog 'n rooftog
Standard Bank Veiligheid is in die oggend beroof van R5.4 mil, by Bluewater Bay Engen Vulstasie in Port Elizabeth. Die swartes het weggekom in 'n wit Corsa. Het geen verdere inligting of mense beseer is nie.